Elana Meyers Taylor

**Elana Meyers Taylor** (sündinud *Elana Alessandra Meyersina*; 10. oktoobril 1984 Oceansides California osariigis San Diego maakonnas.) on Ameerika bobisõitja, kes on võistelnud alates 2007. aastast. Meyers Taylor kasvas üles Georgia osariigis Douglasville'is ja on lõpetanud George Washingtoni ülikooli, kus ta oli softballi võistkonna liige. Pärast kolme hõbe- ja kahte pronksmedalit eelmistel neljadel olümpiamängudel võitis Meyers Taylor oma esimese kulla 2026. aasta taliolümpiamängudel Milanos ja Cortina d'Ampezzos 41-aastaselt. Ta on ka neljakordne maailmameister, võites kaks kuldmedalit nii naiste kui ka segavõistkondade võistlustel.

Meyers Taylor võitis koos Shauna Rohbockiga 2009. aasta bobisõidu maailmameistrivõistlustel Lake Placidis New Yorgi osariigis  kahebobisõidu hõbemedali.

Ta nimetati USA 2010. aasta taliolümpiamängude koondisse 16. jaanuaril 2010. aastal.

24. veebruaril 2010. aastal võitsid Meyers Taylor ja Erin Pac kahebobis 2010. aasta taliolümpiamängudel Whistleris pronksmedali. Nende esimese sõidu aeg oli 53,28. Teise sõidu aeg oli 53,05. Kolmanda sõidu aeg oli 53,29. Neljanda sõidu aeg on 53,78, kokku 3.33,40, mis oli esikohast + 1,12 võrra aeglasem.

2010. aastal sai Meyers Taylor toetuse Naiste Spordi Sihtasutuse (WSF) treeningfondist ning teise toetuse 2013. aastal. Seejärel asus ta tööle WSF-i nõuandekogus ja 2019. aastal oli ta nende president.

Meyers Taylor ja Katie Eberling saavutasid kahebobisõidus teise koha 2013. aasta bobisõidu maailmameistrivõistlustel St. Moritzis.

19. veebruaril 2014. aastal võitsid Meyers Taylor ja Lauryn Williams 2014. aasta taliolümpiamängudel Sotšis kahebobis hõbemedali. Nende esimese sõidu aeg oli 57,26, mis oli raja rekord. Nende teise sõidu aeg oli 57,63. Nende kolmanda sõidu aeg oli 57,69. Nende neljanda sõidu aeg oli 58,13 ja koguaeg 3.50,71, mis oli + 0,10 aeglasem esikohast, kus nad jäid napilt alla rivaalile Canada 1-le, Kaillie Humphries ja Heather Moyse.

2014. aasta aprillis osales ta 2014. aasta Hiina naiste ragbi-7 turniiril USA naiste koondisega.

2014. aasta septembris teatas Rahvusvaheline Bobisõidu ja Skeletoni Föderatsioon, et lubab segasoolistel võistkondadel võistelda neljamehelises bobisõidus. 8. novembril juhtis Meyers Taylor neljamehelise võistkonna USA katsevõistlustel kolmandale kohale, kindlustades endale koha USA koondises, hoolimata sellest, et tal oli neljamehelises bobis treeninud vaid neli päeva. 15. novembril 2014. aastal said Meyersist ja Kanada sportlastest Kaillie Humphriesist esimesed naised, kes võistlesid meestega/meeste vastu rahvusvahelisel neljamehelise bobisõidu võistlusel hooaja ava Põhja-Ameerika karikavõistlustel Park Citys Utah' osariigis. Meyers Taylor juhtis oma segavõistkonna bobi seitsmendale kohale, Humphries aga kuuendale.  

2015. aasta veebruaris edestasid Meyers Taylor ja Cherrelle Garrett kolme Saksamaa võistkonda ning võitsid USA-le esimese naiste bobisõidu maailmameistritiitli. See tegi Meyers Taylorist ka esimese USA bobisõitja, olgu see siis mees või naine, 56 aasta jooksul, kes võitis maailmameistritiitli mitte-Põhja-Ameerika rajal. 

2018. aasta veebruaris võitsid Meyers Taylor ja Lauren Gibbs 2018. aasta taliolümpiamängudel Pyeongchangis kahebobisõidu hõbemedali. 

Meyers Taylor valiti 2022. aasta USA olümpiakoondise lipukandjaks, kuid ta ei saanud COVID-19 positiivse testi tõttu avatseremoonial osaleda ja tema asemele tuli Brittany Bowe, kes tema nimel tegutses. 

2026. aasta taliolümpiamängudel Cortina d'Ampezzos võitis Meyers Taylor naiste monobobi võistlusel kuldmedali nelja sõidu koguajaga 3.57,93, edestades sakslannat Laura Noltet (hõbe, 3.57,97) 0,04 sekundiga ja USA koondisekaaslast Kaillie Armbruster Humphriest (pronks, 3.58,05) 0,14 sekindiga. 41-aastaselt sai temast vanim taliolümpiamängude individuaalalal kuldmedali võitja. 

## Viited

## Välislingid

*Elana Meyersi veebileht